**LĒMUMS**

Liepājā

|  |  |
| --- | --- |
| 2024. gada 23. maijā | Nr.218/5  (prot. Nr.5, 35.§) |

Par zemesgabala Mežu ielā,

pretī nekustamajam īpašumam

Skuju ielā 14A, daļas lietošanu

Uz Liepājas valstspilsētas pašvaldībai piederoša zemesgabala, Mežu ielas daļas, atrodas citai personai piederošs ēku (būvju) nekustamais īpašums – energoapgādes objekts. Lai racionāli rīkotos ar pašvaldības mantu, un ievērojot, ka iepriekš noslēgtā nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta trešodaļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 8.3 punktu, likuma “Par atjaunotās Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38. pantu, Pievienotās vērtības nodokļa likuma 52. panta pirmās daļas 26. punktu, izskatot akciju sabiedrības “Sadales tīkls” 2024. gada 22. marta vēstuli Nr.308000-10/613 “Par zemes lietošanas līgumiem”, zemes nomas līgumu, kas 2014. gada 13. jūnijā noslēgts starp Liepājas pilsētas pašvaldību un akciju sabiedrību “Sadales tīkls”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. aprīļa priekšlikumu (sēdes protokols Nr.6) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Noslēgt līgumu par likumisko lietošanu ar akciju sabiedrību “Sadales tīkls” (reģistrācijas Nr.40003857687; Šmerļa iela 1, Rīga) par zemesgabala Liepājā Mežu ielā (kadastra apzīmējums 1700 012 0882), pretī nekustamajam īpašumam Skuju ielā 14A, daļas 53 m2 platībā lietošanu līdz 2029. gada 12. jūnijam ēkas (būves) Mežu ielā 42A (kadastra apzīmējums 1700 012 0882 002) un tajā esošā energoapgādes objekta T40105 ekspluatācijai, remontam, pārbūvei un atjaunošanai, izbeidzot 2014. gada 13. jūnijā starp Liepājas pilsētas pašvaldību un akciju sabiedrību “Sadales tīkls” noslēgto zemes nomas līgumu.

2. Uzdot Liepājas Nekustamā īpašuma pārvaldei viena mēneša laikā no lēmuma pieņemšanas dienas sagatavot līgumu par likumisko lietošanu un noteikt, ka:

2.1. likumiskā lietošana ir spēkā līdz 2029. gada 12. jūnijam;

2.2. likumiskās lietošanas maksa noteikta 4% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteiktā;

2.3. likumiskās lietošanas maksa netiek aplikta ar pievienotās vērtības nodokli.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve (kods 12 01).

4. Pilnvarot Liepājas Nekustamā īpašuma pārvaldes vadītāju parakstīt līgumu par likumisko lietošanu.

5. Gadījumā, ja akciju sabiedrība “Sadales tīkls” viena mēneša laikā no lēmuma pieņemšanas dienas atsakās noslēgt līgumu par likumisko lietošanu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |